[bookmark: _GoBack]ZAPISNIK
sa 18. sjednice Vijeća Mjesnog odbora Jakuševec
održane u četvrtak, 29. prosinca 2022.godine


Sjednica se održava u prostoru Mjesnog odbora Jakuševec, Zagreb, Gata 1, s početkom u 17,00sati.

Nazočni članovi Vijeća: Silvija Mrkonjić, Želimir Maslić, Dorotea Picek, Nataša Spevec i Renata Bedeković.

Predsjednica Vijeća konstatira da su nazočni svi članovi Vijeća, što znači da Vijeće može pravovaljano odlučivati, te otvara 18. sjednicu MO Jakuševec, uz napomenu da će se sjednica snimati.


Vijeće jednoglasno prihvaća zapisnik sa 17. sjednice Mjesnog odbora Jakuševec održane 08. studenoga 2022. godine.

Na prijedlog predsjednice Vijeća jednoglasno se utvrđuje sljedeći

DNEVNI RED 
              uz promjenu rasporeda točaka d.r. i to da se 7. točka stavi kao 1. točka:

1. Izglasavanje nepovjerenja članovima VMO Jakuševec
[bookmark: _Hlk123716240]2. Zahtjev za dostavom izvršenja Programa održavanja od strane Zrinjevca za 2022.
    godinu s točnim lokacijama, kvadraturama, vrstom radova i troškovnikom
3. Zahtjev za dostavom Programa održavanja od strane Zrinjevca za 2023. godinu s
    točnim lokacijama, kvadraturama i vrstom radova, te troškovnikom
[bookmark: _Hlk123212215]4. Zahtjev za dostavu tromjesečnih izvještaja koje je Sportska udruga NK Sava
    Jakuševec dužna podnijetu GU za obrazovanje, sport i mlade
5. Hitna sanacija krova MS Jakuševec
6. Čišćenje prostora bivše Waldorfske škole
7. Postavljanje znaka naselja Jakuševec
8. Pitanja, prijedlozi i obavijesti.

1. Izglasavanje nepovjerenja članovima VMO Jakuševec

S. Mrkonjić = Pitanje za vas gospođo Bedeković .. Da li se Vaš prijedlog izglasavanje nepovjerenja odnosi na  predsjednicu i potpredsjednika Vijeća našeg Mjesnog odbora? R. Bedeković – odnosi se na vas troje, ne samo na vas, ne na vas i Želimira.
S. Mrkonjić = Kritike da ne radimo u interesu mjesnog odbora ne stoje. Povjerenje glasaća koje smo dobili za ovaj mandat odrađujemo. Ide se prema zatvaranju deponija i  ostalih djelatnosti na čestici Prudineca. Pokretanje segmenta gospodarenja s kućnim otpadom uskoro će zaći u četvrti mjesec i usporedo se odrađuju ostali koraci zadataka na koje smo se obvezali. 
Zatvaranje deponija i određivanje datuma, prva verzija 31. listopada ove godine na sjednici u rujnu bilo je traženje oporbe i dijela građana. Traženje je bilo nemoguće izvesti što i nije u djelokrugu Mjesnog odbora. I dalje na tom tragu se uporno nemoguće forsira galamom i nekonstruktivnim dijalogom i sve na tragu izjave gospođe Spevec: „Tko galami dolazi na vlast!“
Svaki smrad u naselju i šire smo kao Mjesni odbor prijavili i zaključcima potencirali da se otkloni isto.
Prekinuti proces uvođenja sustavnog gospodarenja otpadom je nemoguće. Kasnimo najmanje 15-tak godina, za što odgovornost dijele sve političke opcije koje su prethodile. Dok oko kućnog otpada iz partikularnih interesa je tome doprinijela i prijašnja garnitura vijećnika MO Jakuševec. Dozvole i podloge za dozvole uz prostorne planove smo naslijedili i samo smo nastavili djelovati i nikako ne zaboravljamo da sve što radimo radimo prema zatvaranju deponija i sprječavanju privatizacije komunalnih usluga.
Manjina građana iz našeg naselja uz vas dvije počela je okupljati više inicijativa pod zajedničkim imenom Inicijativa za Jakuševec. Scenariji su isti, sadržaj je isti s pomanjkanjem bilo čega konstruktivnog i općeg dobra. Krenule su peticije i sad ova posljednja oko cijepanja Jakuševca na dva dijela je ponovljena želja istih aktera iz 2016., samo tada nije bilo gospođe Spevec pa su se starosjedioci htjeli odcijepiti od novodoseljenih urbanih.
To je nemoguće. Cilj su i dalje partikularni planovi i pri tome nikome ne pada na pamet da je ponuđena retorika i vas dviju, naših vijećnica možebitno huškanje i da je to kažnjivo.
A izjava na početku vašeg mandata, vas obje da nemate vremena obavljati zadatke koje smo si među sobom raspodijelili je „spektakularna“, ma što god ta riječ u vašem gđo. Bedeković vokabularu značila.
CITAT IZ POZIVA NA RAZDVAJANJE JAKUŠEVCA: „Navedenom izmjenom granica naselje Jakuševec bi se zaokružilo u jednu cjelinu koja zajednički sudjeluje u društvenom, vjerskom, kulturološkom i sportskom načinu života što zapravo čini jednu cjelinu, odnosno jedno naselje.“ 
S. Mrkonjić = DAKLE, OVIME KRŠITE / VRIJEĐATE USTAVOM ZAGARANTIRANA PRAVA GRAĐANA I RADITE DISKRIMINACIJU PO VJERSKOJ I DRUGOJ OSNOVI, A ŠTO JE KAŽNJIVO!
ZAKLJUČAK
o izglasavanju nepovjerenja članovima VMO Jakuševec


1. Vijeće Mjesnog odbora Jakuševec raspravljalo je o prijedlogu za izglasavanje
     nepovjerenja.

2. Vijeće Mjesnog odbora Jakuševec sa 3 glasa “PROTIV” i 2 glasa “ZA” ne prihvaća
    Prijedlog za  izglasavanje nepovjerenja članovima VMO Jakuševec.

3. Ovaj zaključak dostavlja se Gradskom uredu za Mjesnu samoupravu, civilnu zaštitu i
    sigurnost te Gradskoj četvrti Novi Zagreb istok.


2. Zahtjev za dostavom izvršenja Programa održavanja od strane Zrinjevca za 2022. godinu s točnim lokacijama, kvadraturama, vrstom radova i troškovnikom

Nakon rasprave Vijeće Mjesnog odbora Jakuševec jednoglasno donosi:
ZAKLJUČAK
o zahtjevu za dostavom izvještaja o izvršenju Programa održavanja 
od strane Zrinjevca za 2022. godinu

1. Vijeće Mjesnog odbora Jakuševec je nakon rasprave donijelo sljedeći zaključak:
2. Vijeće Mjesnog odbora Jakuševec zahtjeva od Zagrebačkog holdinga, Podružnice Zrinjevac dostavu izvještaja o izvršenju Programa održavanja za 2022. godinu koji se odnosi na područje Mjesnog odbora Jakuševec s točnim lokacijama, kvardaturama, vrstom radova i troškovnikom.
3. Ovaj zaključak dostavlja se Zagrebačkom holdingu, Podružnici Zrinjevac, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.
Obrazloženje
Vijeće Mjesnog odbora Jakuševec donijelo je na 8. sjednici održanoj 21.02.2022. Plan malih komunalnih akcija Mjesnog odbora Jakuševec za 2022. godinu temeljem kojeg je planiran iznos od 119.000,00kn za održavanje javnih zelenih površina. Navedeni iznos se odnosi na:
„...održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
Ovaj plan odnosi se na poslove održavanja 22.650 m² uređenih javnih zelenih površina na području Mjesnog odbora.“
S obzirom na česte pritužbe građana i stanje zelenih površina kojem smo svjedočili tijekom protekle godine, tražimo od Zagrebačkog holdinga, Podružnice Zrinjevac da točno navede što je učinjeno 2022. godine, koje točno površine ulaze u ovih 22.650 m2 te za koje iznose su radovi obavljeni. Posebno naglašavamo sljedeće uočene probleme:
· Košnja duž Sarajevske sa strane područja Mjesnog odbora Jakuševec na parcelama koje su u vlasništvu Grada Zagreba. Pojas od oko 6,0m se kosi, ali iznimno rijetko (trava naraste i do 1,30) dok se ostali pojas zelene površine koja je u vlasništvu Grada Zagreba (površine otkupljene za potrebe rekonstrukcije Sarajevske ulice) ne kosi uopće;
· Dječje igralište na križanju Ul. Gata i Tišinske ul. IV. odvojak – nedovoljno redovito se prazne koševi za otpatke, Podružnica ne obavlja čišćenje površine od lišća i otpada dovoljno redovito te ne održava opremu na igralištu;
· Neodržavanje mladih stabala uz Ul. Karla Metikoša koja su se posušila – do sušenja nije trebalo doći da Podružnica nije zanemarila dio „njege drveća u drvoredima, na pojedinačnim stablima i na skupinama stabala“;
· U Programu održavanja koje je početkom 2022. godine dostavljeno Vijeću Gradske četvrti Novi Zagreb istok navedeno je da u plan održavanja spadaju i korovišta. Na području mjesnog odbora Jakuševec takvih površina ima jako puno (posebno naglašavamo parcele uz Ul. Gata od Tišinske ulice do križanja s Tišinskom ul. IV. odvojkom te površinu južno od odlagališta otpada Prudinec koju je Zagrebački holding svojedobno nazvao Park šumom što se nikako ne može nazvati niti parkom niti šumom, a dugogodišnjim nemarom je pretvoreno u odlagalište otpada i korovište).

3. Zahtjev za dostavom Programa održavanja od strane Zrinjevca za 2023. godinu s točnim lokacijama, kvadraturama i vrstom radova, te troškovnikom

Nakon rasprave Vijeće Mjesnog odbora Jakuševec jednoglasno donosi:
ZAKLJUČAK
o zahtjevu za dostavom Programa održavanja 
od strane Zrinjevca za 2023. godinu

1. Vijeće Mjesnog odbora Jakuševec je nakon rasprave donijelo sljedeći zaključak:

2. Vijeće Mjesnog odbora Jakuševec zahtjeva od Zagrebačkog holdinga, Podružnice Zrinjevac dostavu Programa održavanja za 2023. godinu koji se odnosi na područje Mjesnog odbora Jakuševec s navedenim točnim lokacijama, kvadraturama, vrstom radova i troškovnikom.

3. Ovaj zaključak dostavlja se Zagrebačkom holdingu, Podružnici Zrinjevac, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.





Obrazloženje
Vijeće Mjesnog odbora Jakuševec donijelo je na 17. sjednici održanoj 08.11.2022. Plan malih komunalnih akcija Mjesnog odbora Jakuševec za 2023. godinu temeljem kojeg je planiran iznos od 15.490,00€ za održavanje javnih zelenih površina. Navedeni iznos se odnosi na:
„...održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
Ovaj plan odnosi se na poslove održavanja 22.650 m² uređenih javnih zelenih površina na području Mjesnog odbora.“
S obzirom na česte pritužbe građana i stanje zelenih površina kojem smo svjedočili tijekom protekle godine, tražimo od Zagrebačkog holdinga, Podružnice Zrinjevac da točno navede što planiraju obaviti u 2023. godini kako se 2022. godina ne bi ponovila.
Posebno naglašavamo da je protekle godine održavanje bilo neprihvatiljivo te da se u Program održavanja moraju uvrstiti i ono malo novih uređenih zelenih površina i sadnica kako ne bi ponovo došlo do sušenja novih stabala i grmlja te da se sva korovišta na području Mjesnog odbora Jakuševec moraju urediti.

4. Zahtjev za dostavu tromjesečnih izvještaja koje je Sportska udruga NK Sava Jakuševec dužna podnijetu GU za obrazovanje, sport i mlade

Nakon rasprave Vijeće Mjesnog odbora Jakuševec jednoglasno donosi:

ZAKLJUČAK
o zahtjevu za dostavom tromjesečnih izvještaja o troškovima tekućeg održavanja sportske građevine Nogometno igralište Jakuševec 

1. Vijeće Mjesnog odbora Jakuševec je nakon rasprave donijelo sljedeći zaključak:
2. Vijeće Mjesnog odbora Jakuševec zahtjeva od Gradskog ureda za obrazovanje, sport i mlade dostavu tromjesečnih izvještaja s podacima o troškovima tekućeg održavanja sportske građevine Nogometno igralište Jakuševec koje je Sportska udruga Nogometni klub „Sava“ – Jakuševec dužna tom Uredu podnositi. Zahtjev se odnosi na tekuća održavanja za 2022. godinu.
3. Ovaj zaključak dostavlja se Gradskom uredu za obrazovanje, sport i mlade, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.
Obrazloženje
Vijeće Mjesnog odbora Jakuševec zahtjeva dostavu izvještaja o troškovima tekućeg održavanja u svrhu službenog razgraničavanja obaveza Mjesnog odbora Jakuševec u pogledu održavanja dijelova koji spadaju pod sportsku građevinu Nogometno igrališe Jakuševec.
Temeljem Ugovora o zakupu sportske građevine Nogometno igralište Jakuševec sklopljenog između Gradskog ureda za obrazovanje, sport i mlade i Sportske udruge Nogometni klub „Sava“ – Jakuševec, Zakupac (Sportska udruga Nogometni klub „Sava“ – Jakuševec) je dužan snositi godišnje troškove tekućeg održavanja u što je uključeno sljedeće:
[image: ]
Sportska građevina koja je predmet navedenog ugovora sastoji se od:
[image: ]
[image: ]
Nadalje:
[image: ]
5. Hitna sanacija krova MS Jakuševec


ZAKLJUČAK
o hitnoj sanaciji krova MS Jakuševec

1. Vijeće Mjesnog odbora Jakuševec raspravljalo je o hitnoj sanaciji krova Mjesne
     samouprave Jakuševec.
2. Vijeće Mjesnog odbora Jakuševec traži od Gradskog ureda za Mjesnu samoupravu, civilnu
    zaštitu i sigurnost hitnu sanaciju krova MS Jakuševec.

3. Ovaj zaključak dostavlja se Gradskom uredu za mjesnu samoupravu, civilnu zaštitu i
    sigurnost te Gradskoj četvrti Novi Zagreb istok.

Obrazloženje:

1. Početak radova sanacije krova MS Jakuševec počinje 20.06.2022. godine i trajat će sljedeća dva mjeseca, nakon čega će se pristupiti sanaciji nastale štete unutar samog objekta MS Jakuševec. Potrebno je o istome obavijestiti korisnike prostora MS-a. Nakon radova potrebno je obaviti čišćenje.

2. Započeli su radovi sanacije krova MS Jakuševec u prošli četvrtak, 14.07.2022. godine. Očekuje se da će trajati do kraja kolovoza, nakon čega će se pristupiti sanaciji nastale štete unutar samog objekta MS Jakuševec. Stigao je Troškovnik radova, te je ukupna cijena radova 361.525,00 kn.
3. Radovi na sanaciji krova MS Jakuševec su u tijeku. Paralelno se radi i sanacija nastale štete unutar samog objekta.


6. Čišćenje prostora bivše Waldorfske škole

ZAKLJUČAK
o zahtjevu za čišćenjem, ograđivanjem i održavanjem parcele na kojoj se nalazila Waldorska škola, k.č.br. 998/1. k.o. Jakuševec

1. Vijeće Mjesnog odbora Jakuševec je nakon rasprave donijelo sljedeći zaključak:

2. Vijeće Mjesnog odbora Jakuševec traži od Gradskog ureda za obrazovanje, sport i mlade čišćenje, održavanje i ograđivanje parcele k.č.br. 998/1 k.o. Jakuševec do izgradnje nove osnovne škole.

3. Ovaj zaključak dostavlja se Gradskom uredu za obrazovanje, sport i mlade, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.


Obrazloženje
Nakon iseljavanja Waldorfske škole parcela k.č.br. 998/1 k.o. Jakuševec je ostala otvorena, a neodržavana. S obzirom na učestalo korištenje parcele i ostavljanje otpada tražimo od Gradskog ureda za obrazovanje, sport i mlade da, do početka izgradnje nove osnovne škole koja je planirana na toj parceli očisti i održava navedenu parcelu, a, ukoliko ista nije sigurna za korištenje, istu potpuno ogradi i zabrani ulaz.
S obzirom na to da je to jedna od rijetkih javnih i većinom zelenih površina na području Mjesnog odbora Jakuševec i s obzirom na to da još nije definiran datum početka izgradnje nove škole, Vijeće Mjesnog odbora smatra da bi parcela trebala ostati dostupna za korištenje, ali to bi značilo da je sigurna za korištenje, da su osigurani i redovito pražnjeni koševi za smeće i da se ista noću zatvara s obzirom na to da parcela nije osvijetljena. Građevine koje nisu sigurne za korištenje moraju biti uklonjene ili im se mora zabraniti pristup.


7. Postavljanje znaka naselja Jakuševec


Predsjednik DVD – iznosi ovaj zahtjev. Table su postojale na 4 ulaza u mjesto Jakuševec. Prilikom radova na cestama one su uklonjene. U naselje se sada ulazi kroz 5 glavnih punktova i na tim bi se mjestima trebale postaviti nove table sa imenom naselja Jakuševec. U prilogu koji je donio se nalaze fotografije koje opisuju navedeno. Također napominje da table trebaju biti adekvatno učvršćene.


ZAKLJUČAK
o postavljanju znaka naselja Jakuševec

1. Vijeće Mjesnog odbora Jakuševec raspravljalo je o postavljanju znaka naselja na ulazima u
     naselje.

2. Vijeće Mjesnog odbora Jakuševec traži od Gradski ured za obnovu, izgradnju, prostorno
    uređenje, graditeljstvo, komunalne poslove i promet postavu znakova za obilježavanje naziva
    naselja Jakuševec na punktove gdje se ulazi u naselje.

3. Ovaj zaključak dostavlja se Gradski ured za obnovu, izgradnju, prostorno uređenje,
    graditeljstvo, komunalne poslove i promet te Gradskoj četvrti Novi Zagreb istok.


8. Pitanja, prijedlozi i obavijesti

· obavijest GU za obnovu vezano uz uklanjanje građevine na adresi Jakuševečka ulica 57, kč br 1196 ko Jakuševec novi
Predsjednica Vijeća zaključuje sjednicu.
Dovršeno u 19:00.

KLASA: 024-08/22-003/2610
URBROJ: 251-13-11-9-22-2
 
Zagreb, 29. prosinca, 2022. godine
 
 
	Zapisničarka: 
Dorotea Picek
	Predsjednica Vijeća Mjesnog odbora Jakuševec: 
                                     Silvija Mrkonjić

Troskovi tekuéeg odravanja Sportske gradevine su
- sitni popravei;

- odrzavanie zajednickih prostoria i uredaja;

- reziski troskovi;

- odrzavanie i uredivanje okolnog zemljista Koje shui za redovnu uporabu Sportske gradevine
(parkiralist, travnac, ukrasno zelenilo i L),

- troskovi premije osiguranja;

- place radnika koji rade na odrZavaniu Sportske gradevine.

2. Otvoreni portski prostori
gralste glavno (trava)

b. Zatvoreni prateéi prostori

- sviationice i sanitarije

- sviationica 7a suce

- prostorija za delegata.

- uredski prostor za Sportsku djelatnost

- spremiste.
- prolazi i hodnici
- podrum

- neuredeno potkrovlje

. Zatvoreni poslovni prostori
- ugostiteljski prostor u podzakupu
d. Otvoreni poslovi prostori

Povriina u m2
8732,00m2

71,67 m2
13,00 m2
733 m2
2145 m2
1052 m2
1470 m2
1475 m2
9429 m2
5809 m2
34630 m2

47,56 m2

- ljetna terasa natkivena. 35,00 m2
. Okolini prostor

- prometnice, parkiralista, piesatke staze

- zelene povrsine

(1) Zakupnina iznosi godisnje troskove tekuéeg odrzavanja Sportske gradevine, jer Sportska
gradevina ne ostvaruje dobit
() Zakupnik se obvezuje tromjesetno podnosit dokaze o troskovima tekuceg odrzavana
sporiske gradevine te izviesée o poslovanju Sportske gradevine Gradskom uredu za
obrazovanie, kulturu i port




